TTAหยุดวิ่งทางประจำ  แก้ลำขาดทุน
&nbsp;
17 ส.ค. 2554

โพสต์ทูเดย์ — TTA มองแนวโน้มยังน่าห่วง เล็งเลิกเดินเรือสินค้าแห้งเทกองแบบประจำเส้นทางแก้ปัญหาขาดทุน คาดค่าระวางเรือใหม่กดดัน
บริษัท โทรีเซนไทย เอเยนต์ซี (TTA) สร้างประวัติศาสตร์หน้าใหม่ของบริษัท โดยขาดทุนครั้งแรก 65.09 ล้านบาท คิดเป็น 0.09 บาทต่อหุ้น ในไตรมาสแรกปี 2553(ต.ค.ธ.ค. 2552)
ดังนั้น บริษัทจะต้องปรับกลยุทธ์โดยจะปิดการให้บริการเดินเรือสินค้าแห้งเทกองแบบประจำเส้นทางในอีก 23 เดือนข้างหน้า เนื่องจากผลกำไรลดต่ำลงมาโดยตลอด และแนวโน้มของอัตราค่าระวางเรือจะไม่สดใสในอีก 23 ปีข้างหน้า จากการแข่งขันของเรือบรรทุกสินค้าคอนเทนเนอร์ 
สำหรับไตรมาสที่เหลือของรอบปีบัญชี 2553 บริษัทคาดว่าดัชนีค่าระวางเรือบอลติกจะขยับตัวขึ้นหลังวันตรุษจีนจากการกลับมาสำรองสินค้าอีกครั้ง และบริษัทเชื่อว่าจีนจะยังเป็นตัวขับเคลื่อนการเพิ่มขึ้นของอุปสงค์ที่สำคัญในการขนส่งสินค้าแห้งเทกอง แต่เกรงว่าดัชนีค่าระวางเรืออาจจะถูกจำกัดด้วยการรับมอบเรือสั่งต่อใหม่ที่เพิ่มมากขึ้นในช่วงหลายเดือนที่ผ่านมา